tomron87/hebrew-wikipedia-sentences-corpus huggingface dataset:
אחד מבולי הסדרה (בערך נקוב של פני אחד) הודפס בבריטניה, ושאר ארבעת הבולים (בערכים נקובים של 2 פני, 4 פני, 6 פני ושילינג אחד) הודפסו בבית דפוס אוסטרלי בעיר פרת'.
מטעמי חיסכון הוחלט בבית הדפוס בפרת' להכין את לוחות ההדפסה כך שכל בול הורכב משני חלקים נפרדים, המסגרת לחוד והברבור לחוד.
החלקים הבודדים חוברו יחד, ושוכפלו 60 פעמים על מנת ליצור את לוח ההדפסה הבסיסי.
לוח זה שוכפל ארבע פעמים כדי ליצור את לוח ההדפסה השלם בן 240 הבולים.
בינואר 1855 נוצר צורך בכמות נוספת של בולים בעלי ערך נקוב של 4 פני.
מנהל בית הדפוס, אלפרד הילמן, הוציא את לוח ההדפסה מן המחסן כדי להציבו במכונת הדפוס וגילה כי שניים מן החלקים הבודדים בלוח ההדפסה נפגמו, ועליו ליצור אותם מחדש.
כאשר הורכב מחדש לוח ההדפסה הבסיסי, שולבה אחת המסגרות כשהיא עקומה, ומסגרת אחרת שולבה כשהיא הפוכה.
לוח ההדפסה הבסיסי שוכפל כפול ארבע, וכך נוצר מצב בו מכל לוח הדפסה בן 240 בולים הודפסו 240 בולים שגויים בהם המסגרת הייתה הפוכה יחסית לברבור שבמרכזה.
בסך הכול הודפסו 97 גיליונות של בולים ובהם 388 בולים שגויים.
כאמור, המסגרת היא זו שהורכבה הפוך בלוח ההדפסה, והיה מקום לכנות את השגיאה בשם "מסגרת הפוכה", אולם המונח הבולאי מתייחס רק לקשר בין חלקי הבול הבודד, בלי קשר ליחס שלו במצב לוח ההדפסה, ולכן השגיאה מכונה בשם "מרכז הפוך".
הבולים הופצו לבתי הדואר ונמכרו לציבור מבלי שאיש יבחין בטעות.
ורק לאחר מספר שנים הבחינו אספני הבולים בבול השגוי והחלו לחפש אחריו.
בסך הכול התגלו 15 עותקים מן הבול השגוי, כולם חתומים, ובנוסף התגלה צמדה בת שלושה בולים רגילים אליהם היה צמוד חלק של בול שגוי.
לא התגלה ולו עותק אחד שלא היה בשימוש.
אחד העותקים של הבול התגלה באירלנד בשנות ה-60 של המאה ה-19. הבול נרכש על ידי הדוכס מליינסטר, ולפי צוואתו הוא הועבר לאירלנד בשנת 1897, ומאז נמצא בתצוגה במוזיאון בדבלין.
דוגמאות אחרות נמצאות באוסף המלכותי, אוסף טפלינג של המוזיאון הבריטי, במוזיאונים בסידני ובפרת' וכן באוספים פרטיים.
מחיריו של הבול משתנים לפרקים.
למשל, עותק אחד נמכר עבור 80,000 דולרים אמריקניים במכירה פומבית בשנת 1980. לעומת זאת, עותק אחר נמכר עבור 37,000 דולרים בשנת 1983.
ברבור שחור (שם מדעי: Cygnus atratus) הוא מין עוף מים גדול, מהסוג ברבור.
מקור שמו של הברבור השחור הוא בנוצותיו השחורות, המקנות לו מראה ייחודי ויוצא דופן בקרב הברבורים, שהם לבנים בדרך כלל.
הברבור השחור התגלה באוסטרליה לראשונה כבר במאה ה-17. בשנת 1697 הפליג החוקר ההולנדי ווילם דה ולמינג אל תוך נהר הזורם במערב אוסטרליה וקרא לו בשם נהר סוואן (בהולנדית: Swaanerivier) על שם הברבור שנצפה באזור.
הברבור השחור תואר לראשונה על ידי חוקר-הטבע האנגלי ג'ון לאת'ם ב-1790. הוא קטלג אותו כמין יחיד בסוג Chenopis atratus ,Chenopis.
לאחר מכן הועבר כמין לסוג ברבור.
הברבור השחור מקנן בדרום מזרח ודרום מערב אוסטרליה, והוא מופיע בסמלה ובדגלה של אוסטרליה המערבית החל מ-1870. ב-1973 אומץ הברבור השחור כעוף הלאומי של המדינה.
רוב נוצותיו של הברבור השחור הן שחורות, למעט חלק מנוצות התעופה.
המקור הוא בצבע אדום-בוהק, אך קצהו בהיר יותר.
הזכרים גדולים יותר מהנקבות, ומקורם ארוך יותר.
נוצותיהם של הברבורים הצעירים בהירות יותר, וגונן אפרפר, אך הן משחירות עם התבגרותם.
אורכו של ברבור בוגר נע בין 110 ל-140 סנטימטרים.
משקלו נע בין 4 ל-9 קילוגרמים.
מוטת כנפיו מגיעה ל-1.6 עד 2 מטרים.
צוארו ארוך, גם בהשוואה למינים אחרים של ברבורים, ומעוקל בצורת האות S.
בעונות גשומות במיוחד הברבורים נודדים צפונה, לחלקיה היבשים של אוסטרליה, כדי לקנן, וחוזרים דרומה עם השיפור במזג האוויר.
מספר הפרטים החיים כיום מוערך ב-500,000, ואין נשקפת למין סכנת הכחדה.
בניו זילנד היה קיים ברבור ניו זילנד (Cygnus sumnerensis), אשר נחשב עד 2017 כתת-מין של הברבור השחור, והוכחד עקב ציד על ידי המאורים.
פרטים רבים של המין האוסטרלי הובאו לניו זילנד החל מ-1864 לשמש כעופות-נוי בברכות ואגמים, והמין מקנן בה עד היום.
חלקם הגיעו לניו זילנד במעוף מאוסטרליה.
פרטים בודדים הובאו גם לבריטניה, שם הם חיים בברכות.
עד לגילויו באוסטרליה במאה ה-17, לא היה המין ידוע לחוקרי הטבע.
בשל כך הפך הברבור השחור לשם נרדף למאורע, שיש סבירות נמוכה מאוד שיקרה.
על שמו נקראת תאוריית הברבור השחור, העוסקת באירועים שהסבירות להם נמוכה עד אפסית, שבסופו של דבר קורים.
ספרו של נאסים טאלב, הברבור השחור, עוסק בתאוריה זו.
רפאל סבטיני כתב את ספר ההרפתקאות "הברבור השחור" ב-1932. ב-1942 הופק סרט בשם זה בכיכובם של טיירון פאואר ומורין או'הארה.
שלושה אלבומי מוזיקה יצאו בשם זה.
בשנת 2010 יצא בארצות הברית סרט קולנוע בשם ברבור שחור, בכיכובה של השחקנית נטלי פורטמן.
על משחקה בסרט זכתה פורטמן בפרס אוסקר לשחקנית הטובה ביותר.
ברבורים משתקפים בפילים הוא ציור שמן על בד משנת 1937 של הצייר הסוריאליסטי הספרדי סלבדור דאלי.
היצירה צוירה בתקופת בה צייר דאלי בשיטה הפרנואידית-קריטית.
היצירה מתארת שלושה ברבורים שוחים באגם, אשר השתקפותם במים יחד עם השתקפות העצים שמאחוריהם יוצרת דמויות של פילים עומדים.
השתקפות הברבורים וצווארם דומה לראשי הפילים ואוזניהם, ואילו השתקפות העצים מדמה את רגלי הפילים.
בשמאל התמונה דמותו של אדם (ככל הנראה אדוארד ג'יימס, אחד מחבריו של דאלי) העומד בגבו לבעלי החיים בתמונה.
ברבור שחור הוא דרמת מתח פסיכולוגית, שיצא לאקרנים בארצות הברית בדצמבר 2010. את הסרט ביים דארן ארונופסקי ומככבים בו נטלי פורטמן, מילה קוניס, ונסן קאסל, וינונה ריידר וברברה הרשי.
הסרט מספר אודות להקת בלט יוקרתית בניו יורק המעלה הפקה של "אגם הברבורים", ושתי רקדניות המתמודדות על התפקיד הראשי, הדורש גילום של שני תפקידים הפוכים: הברבור הלבן והברבור השחור.
על תפקידה בסרט זכתה פורטמן בפרס אוסקר לשחקנית הטובה ביותר.
להקת המחול "ניו יורק סיטי בלט" נערכת לקראת הפקה מחודשת של הבלט "אגם הברבורים".
כאשר המנהל האומנותי של הלהקה תומא לירוי (ונסן קאסל) מחליט להחליף את הפרימה בלרינה הוותיקה בת' מקנטייר (וינונה ריידר).
הרקדנית נינה סיירס (נטלי פורטמן) מתמודדת על קבלת התפקיד, אולם יש לה מתחרה; רקדנית חדשה בלהקה בשם לילי (מילה קוניס), לה תכונות הפוכות לשלה.
תומא נרתע מללהק את נינה; הוא טוען שהיא מושלמת לתפקיד הברבור הלבן, אך היא עצורה ופרפקציוניסטית מכדי לגלם את הברבור השחור, תפקיד שדורש להט וחושניות אפלולית (האופייני דווקא ליריבתה לילי).
כאשר נינה מגיעה למשרדו לאחר האודישן כדי לבקש את התפקיד, הוא נושק לה בפתאומיות והיא בתגובה נושכת את שפתו.
הנשיכה מפתיעה ומלהיבה אותו ולמחרת הוא מעניק לה את התפקיד הראשי.
נינה גרה עם אמה השתלטנית אריקה (ברברה הרשי), בלרינה כושלת בעברה המתייחסת לנינה כילדה ומנסה לשלוט בכל היבט של חייה.
במקביל לחזרות, נינה מפתחת פריחה מוזרה על גבה, אמה מבחינה בסימנים ותולה זאת בהרגל ישן של נינה לגירוד עצמי.
נינה מתחילה גם לסבול מהתקפי הזיות משונות האופייניים לסכיזופרניה פרנואידית, כשבחלקם היא פוצעת את עצמה, אך ברגע הפציעה ההזיה נעלמת ומותירה את נינה מבולבלת.
נינה חשה כי לילי נחושה בדעתה לקחת ממנה את התפקיד הראשי.
המנהל תומא מתוסכל מכך שנינה לא נפטרה עדיין מהעכבות על הבמה, ומבהיר לה שעליה להתחבר גם לדמות האפלה והמינית של הברבור השחור.
המתח בין נינה לאמה מחמיר גם הוא כאשר נינה מורדת בסמכותה ויוצאת עם לילי למועדון יומיים לפני ההופעה.
נינה שבה לביתה והוזה מפגש מיני בינה לבין לילי.
בבוקר המחרת נינה מתעוררת מאוחר ומגיעה באיחור לחזרות, שם היא מבחינה בלילי מבצעת את תפקידה בהיעדרה, לאחר שנבחרה על ידי תומא למחליפתה.
נינה אינה מודעת לכך שהמפגש המיני עם לילי היה הזיה, ודורשת בזעם הסבר מלילי מדוע לא העירה אותה, לילי מבטלת את האשמותיה ונינה מבינה שמדובר בהתקף הזיה נוסף.
ביום ההופעה מנסה אמה של נינה, הסוברת כי היא חולה, להניא אותה מללכת להופעה, אך נינה פורצת את דלתה בכעס, מגיעה לתיאטרון ודורשת לבצע את תפקידה.
כאשר היא מבחינה בלילי בחלקה הראשון של ההופעה כאשר היא מגלמת את הברבור הלבן, היא מאבדת את הריכוז ונופלת על הבמה.
כשהיא שבה לחדר ההלבשה כדי להתאושש, היא פוגשת שם בלילי הלבושה במדי הברבור השחור שלה ודוחפת אותה בכוח לתוך מראה.
במהלך המאבק שמתפתח ביניהן היא נוטלת חתיכת שבר מהמראה המנופצת ודוקרת את לילי למוות.
היא מסתירה את גופתה ויוצאת שוב לקהל.
נינה רוקדת את הברבור השחור בתשוקה ובחושניות וזוכה למחיאות כפיים סוערות.
כשהיא מחליפה את התלבושת למערכה האחרונה, היא רואה שלולית דם מתחת לדלת חדר האמבטיה.
לפתע נשמעת נקישה על הדלת, מעבר לדלת עומדת לילי שבאה לברך אותה על הצלחתה.
כך מסתבר שהמאבק בין השתיים היה הזיה נוספת, אולם המראה מנופצת, וכך נינה מבינה שהיא דקרה את עצמה, לא את לילי.
נינה עולה למערכה האחרונה, רוקדת ללא דופי ומסיימת לקול מחיאות כפיים פראיות.
תומא מברך את נינה על הופעתה הפנומנלית, עד שהוא שם לב לפציעתה הקטלנית.
תומא מזעיק את הרקדניות שתקראנה לעזרה רפואית, אך נינה רק ממלמלת את המשפט: "הייתי מושלמת".
דארן ארונופסקי התעניין לראשונה בבלט כאשר אחותו למדה בלט קלאסי בתיכון לאמנויות הבמה שבניו יורק.
הרעיון הבסיסי לסרט התפתח כאשר ארונופסקי שכר תסריטאים על מנת לבצע עיבוד מחדש של תסריט בשם "המחליפה", שעסק בשחקני אוף ברודוויי וחקר את הרעיון של תחושת רדיפה על ידי כפיל בדומה לתסמונת קפגרא ולסיפורי הפולקלור אודות דופלגאנגר.
ארונופסקי ציין שבתסריט היו אלמנטים של הסרט "הכל אודות חוה", של סרטו של רומן פולנסקי, "הדייר", ושל הנובלה "הכפיל" מאת פיודור דוסטויבסקי.
בנוסף, צפה הבמאי במספר גדול של הפקות של "אגם הברבורים", והוא חיבר את הדואליות של הברבור השחור והלבן בתסריט.
כאשר נערכה עבודת המחקר עבור הפקת הסרט, מצא ארונופסקי כי בלט הוא "עולם מאוד מבודד" ושהעוסקים בו "אינם מתרשמים מקולנוע".
יחד עם זאת, הוא מצא רקדניות בעבר ובהווה שהסכימו לחלוק עמו סיפורים מניסיונן בעולם הבלט.
כמו כן, הוא צפה מאחורי הקלעים בהפקה של אקדמיית מוסקבה לכריאוגרפיה שהועלתה במרכז לינקולן.
ארונופסקי ראה את ברבור שחור כיצירה משלימה לסרטו הקודם, "המתאבק", וציין גם כי הסרט מזכיר פרויקט ישן שלו על רומן אהבים בין מתאבק לבלרינה.
אך הבמאי החליט להפריד בין עולם ההתאבקות ועולם הבלט כיוון שזה "יותר מדי בשביל סרט אחד".
בהתייחס להשוואה בין שני הסרטים אמר כי "תחום ההיאבקות נחשב לאמנות הבמה הנמוכה ביותר - אם הם בכלל קוראים לזה אומנות - ובלט נחשב לאומנות הבמה הגבוהה ביותר.
אבל הדבר שהיה הכי מדהים עבורי זה עד כמה דומים האמנים המופיעים בשני העולמות הללו.
שניהם עושים שימוש יוצא דופן בגוף שלהם על מנת להביע את עצמם.
על הסרט כמותחן פסיכולוגי אמרה נטלי פורטמן כי הסרט דומה לסרטו של רומן פולנסקי "תינוקה של רוזמרי" משנת 1968, בעוד ארונופסקי ציין כי "רתיעה" (1965) ו"הדייר" (1976) של פולנסקי היוו השפעה משמעותית על הסרט.
השחקן ונסן קאסל השווה גם הוא בין "ברבור שחור" לסרטיו הראשונים של פולנסקי, וכן גם ליצירותיו המוקדמות של דייוויד קרוננברג.
ארונופסקי העלה בפני פורטמן את הרעיון לסרט על בלט עוד בשנת 2000, והתרשם כי היא מעוניינת לגלם דמות של רקדנית בלט.
בהתייחס להחלטתה להשתתף בסרט אמרה פורטמן כי "אני מנסה למצוא תפקידים שדורשים ממני יותר בגרות, כיוון שאתה יכול להיתקע במעגל נוראי של נחמדות כאישה בתעשיית הקולנוע, במיוחד כשאתה קטן-מידות".
כשהבמאי סיפר לה על סצנת מעשה האהבים בין שתי בלרינות מתחרות, חשבה פורטמן "שזה מאוד מעניין מכיוון שהסרט הזה הוא בדרכים רבות מחקר של האגו של האמן ותשומת לב נרקיסיסטית לעצמך יחד עם דחייה עצמית."
הוא השווה את דמותו למנהל האומנותי של בלט הניו יורק סיטי, ג'ורג' בלנשין, שהיה "חולה שליטה, אמן אמיתי שהשתמש במיניות על מנת לביים את הרקדניות שלו."
כאשר ארונופסקי הציג את הרעיון הראשוני ל"ברבור שחור" בפני סרטי יוניברסל, החליט הסטודיו להפיץ אותו במהירות בינואר 2007. אך הפרויקט לא יצא לפועל תחת הסטודיו, וארונופסקי החל במקום בצילומי סרטו "המתאבק".
לאחר שהעבודה על סרט זה הסתיימה בשנת 2008, ביקש ארונופסקי ממארק היימן, שעבד איתו ב"המתאבק", שיכתוב את התסריט עבור "ברבור שחור".
ביוני 2009 יוניברסל ערכו לברבור שחור "עסקת תפנית" שהתקבלה בביקוש מצד חברות אחרות, בעיקר בזכות כיכובה של נטלי פורטמן בתפקיד הראשי.
מי שהפכו למפיצי הסרט הם סטודיו "Fox Searchlight Pictures".
הסטודיו העניק להפקה תקציב של 10–12 מיליון דולר, וצילומי בסיס החלו בניו יורק בסוף שנת 2009. ארונופסקי בחר לצלם את הסרט בסגנון ויזואלי שדומה לסרטו, "המתאגרף", מבחינת צבעים וסגנון צילום מגורען.
חלק ניכר מהצילומים התבצעו במרכז לאומנויות הבמה בפרצ'ייס קולג' (Purchase College) שבניו יורק.
כמו ב"המתאגרף", רוב הסרט צולם במצלמת סופר 16 מ"מ.
פורטמן וקוניס החלו באימונים חצי שנה לפני תחילת הצילומים, במטרה להשיג את מבנה הגוף ומסת השרירים האופייניים לרקדניות בלט מקצועיות.
פורטמן התאמנה חמש שעות ביום בריקוד בלט, אימון משולב ושחייה.
חודשים ספורים לקראת תחילה הצילומים היא החלה להתאמן על הכוריאוגרפיה.
קוניס התמקדה בפעילות אירובית ובפילאטיס.
על ההכנות לתפקיד אמרה: "למדתי בלט בתור ילדה כמו הרבה ילדות אחרות.
את לובשת טוטו, עומדת על הבמה, נראית חמודה ומסתובבת.
אבל המקרה הזה הוא מאוד שונה, כי אי אפשר לזייף את זה ולהעמיד פנים שאת יודעת מה את עושה.
כל הגוף שלך צריך להיות בנוי לגמרי אחרת."
ג'ורג'ינה פרקינסון, המאסטר-בלט של תיאטרון הבלט האמריקני בניו יורק (ABT), אימנה את השחקניות.
בחלק מהסצנות החליפו הרקדניות הראשיות של התיאטרון שרה ליין ומריה ריקטו את פורטמן וקוניס.
על יכולות הבלט של פורטמן אמר ארונופסקי: "היא הצליחה לעשות את זה.
חוץ מכמה שוטים רחבים בהם היא הייתה צריכה להיות ב"פוינט" (En pointe) לזמן ממושך, בכל שאר הסרט זו נטלי.
לא השתמשתי הרבה במחליפה שלה".
רקדניות בכירות של תיאטרון הבלט האמריקני לוהקו לתפקידי הריקוד המשניים, ועבור בנג'מין מילפייד (המגלם את דייוויד) הייתה ההשתתפות בסרט הופעת הבכורה שלו הן כשחקן קולנוע והן כרקדן בלט.
ברבור שחור התקבל בביקורות אוהדות מצד מבקרי הקולנוע.
אתר Rotten Tomatoes המשקלל ביקורות קולנוע ציין כי 88% מתוך 194 מבקרים העניקו לסרט ביקורת חיובית, ושישנה הסכמה בין המבקרים ש"ממריץ, מתפרץ, שוקק רגשות ומלודרמטיות פראית, דואה "ברבור שחור" על כנפי בימויו הנועז של דארן ארונופסקי והופעתה המזהירה של נטלי פורטמן".
קורט לודר ממגזין "ריזן" כינה את הסרט "מצמרר להפליא" וכתב כי הוא אינו "משביע רצון לחלוטין; אך הוא חדור בחיוניות היצירתית הרגילה של הבמאי, ויש לו סגנון נהדר של אפלוליות קורנת".
מייק גודרידג' מהדיילי סקרין כינה את ברבור שחור "מטריד ומלהיב לסירוגין" ושיבח את פורטמן ה"שובה לב בתור נינה.
היא מצליחה ללכוד בדייקנות מבהילה את הבלבול של אישה צעירה ועצורה הנזרקת לעולם של סכנות ופיתויים." המבקר שיבח גם את המשחק של שחקני המשנה קסל וקוניס ובמיוחד את ברברה הרשי בתפקיד ה"אמא הנואשת מקנאה".
הסרט הופץ תחילה במהדורה מוגבלת בערים נבחרות בצפון אמריקה, והכניס ביום הפתיחה 415,822 דולר.
בסוף השבוע שלאחריו יצא הסרט ל-90 בתי קולנוע והרוויח 3,300,000 דולר, וכן דורג במקום השישי בקופות.
פסקול הסרט "ברבור שחור" הוא שיתוף הפעולה החמישי במספר בין דארן ארונופסקי למלחין הבריטי קלינט מנסל.
מנסל ביסס את הפסקול על עבודתו המקורית של פיוטר איליץ' צ'ייקובסקי עבור אגם הברבורים, אך עם שינויים מוזיקליים מרחיקי לכת.
בסרט עצמו מופיעים גם כמה קטעים חדשים של צמד המוזיקה האלקטרונית The Chemical Brothers, אך הם אינם מופיעים בפסקול הסרט.
ברבור מצוי או ברבור אילם (שם מדעי: Cygnus olor) הוא מין של ברבור, עוף מים גדול מאוד המקנן במקווי מים מתוקים.
לברבור המצוי מראה ייחודי: צווארו ארוך, ליד מקורו מעין רצועה עבה בצבע שחור.
המקור כתום, עם כתם שחור קטן.
נוצותיו לבנות, אורך גופו כ-150 ס"מ ומוטת כנפיו כשני מטרים.
הוא אחד העופות הגדולים באירופה (בבריטניה הוא הגדול ביותר) והכבדים בעולם, משקלו של הברבור עשוי להיות יותר מ-15 ק"ג.
לזוויגים מראה דומה, אך הזכר גדול במעט והבליטה במקורו בולטת יותר משל הנקבה.
ניצוי הצעירים אפור-חום, מקורם אפור והוא חסר בליטה.
למרות כינויו, הברבור אינו אילם והוא מפיק קולות רבים בשעת חיזור והגנה על טריטוריה.
גם למשק הכנפיים, בשעת המראה ותעופה, קול ברור וייחודי.
הברבור האילם קיבל את שמו מכיוון שהוא פחות קולני מאשר מיני ברבור אחרים.
בעונת הרבייה מגן על קנו ועשוי לנהוג בתוקפנות כלפי המתקרבים אליו.
הזכרים מנהלים תכופות קרבות טריטוריאליים, המשלבים ריצות זה אל זה, גלישות על המים והתזות.
בני הזוג בונים קן שצורתו חרוט והוא עשוי מצמחים מקומיים, וממוקם בין קנים צף על המים הרדודים או סמוך לשפת המים.
הקן משמש את בני הזוג למספר עונות.
בקן מוטלות 5–7 ביצים בעלות גוון לבן עכור ומעט כחול (גודל תטולה מקסימלי הוא 12 ביצים).
שני בני הזוג דוגרים, אך עיקר הדגירה נעשית על ידי הנקבה.
האפרוחים בוקעים אחרי 36 ימים, הם עוזבים את הקן, אך לא את הוריהם, אשר ממשיכים לדאוג להם עד לעונת הרבייה הבאה.
למידת התעופה אצל הברבורים מתרחשת מאוחר יחסית, כמה חודשים לאחר הבקיעה.
הברבור ניזון בעיקר מצמחי מים שקועים, אך גם מדגניים שונים, חרקים, דו-חיים ורכיכות.
את צמחי המים השוקעים הוא אוסף כאשר הוא משקיע את כל גופו במים, ראשו למטה, ורק זנבו גלוי.
בקרבת האדם, ניזון גם מלחם.
הברבור המצוי מוזכר רבות בתרבות כהתגלמות החן, היופי והרכות.
מספר יצירות נכתבו על ידי מוזיקאים לאורך השנים המגלמים בתוכם את הברבורים.
ביניהם אגם הברבורים מאת צ'ייקובסקי וקטע מ"קרנבל החיות" של סאן-סנס.
בנוסף, מספר יצירות אמנות מתארות את הברבור, המפורסמת שבהן היא "לדה והברבור" שצויר על ידי לאונרדו דה וינצ'י.
אגדות גם נכתבו על הברבורים: אגם הברבורים מקורו באגדה, "הברווזון המכוער" שנכתב על ידי הנס כריסטיאן אנדרסן וכן "ששת הברבורים" שנכתבו על ידי האחים גרים.
"שירת הברבור" היא ביטוי שמתאר את היצירה האחרונה של אדם, מוזיקאי או משורר.
הביטוי מקורו במיתוס שהברבור אינו שר או משמיע קול במהלך חייו, אך בגסיסתו הוא משמיע שירה ענוגה ויפהפייה ואז מת.
ברבור שחור הוא שמן דמות בדיונית של נבלי-על המופיעים בחוברות הקומיקס דדפול והאוונג'רס החדשים ביקום מארוול קומיקס.
הדמויות הופיעו לראשונה בחוברות Deadpool #65 ו-New Avengers Vol.3 #1 ממאי 2002 ומינואר 2013, ונוצרה בידי הכותבים גייל סימון וג'ונתן היקמן והמאירים אודון סטודיוס וסטיב אפטינג, בהתאמה.
ברבור שחור הוא אלטר אגו אשר חלקו שתי דמויות - מתנקש מוטאנטי ויאבאט אומן טורו.
ברבור שחור הראשון, כנזכר לעיל, היה מתנקש מוטאנט ממוצא גרמני שנולד בבוואריה.
בהיותו מתנקש, ברבור שחור נאבק בטאסקמאסטר, לפני שנלחם לראשונה בדדפול.
ברבור שחור השתמש בניג'ו כדי לתקוף את דדפול, ובתאונה, ניג'ו קיבל חלק מכוחותיהם של דדפול ושל ברבור שחור.
ברבור שחור עף מההדף לספינת דיג פורטוגזית, דדפול לקה באמנזיה וניג'ו הפך לסוכן אקס.
ברבור שחור זה נהרג על ידי דדפול, טאסקמאסטר, סוכן אקס ואוטלוו, וגופתו פוחלצה כדי שלא יחזור בחיים.
עם זאת, נבל-העל "קופסה שחורה" החיה את ברבור שחור, ושלח אותו ואת טום קאסידי השחור לתקוף את דדפול.
במשימה זו, הוא נהרג פעם נוספת על ידי דדפול.
ברבור שחור השנייה היא יאבאט אומון טורו.
היא הייתה נסיכה ביקום חלופי, אשר הושמד ויאבאט הייתה הניצולה היחידה כאשר היקום שלה ויקום מקביל אחר התנגשו.
יאבאט נמצאה על ידי ארגון "הברבורים השחורים", שאימנו אותה וגידלו אותה תחת שם-הקוד "ברבור שחור".
כשהגיעה ליקום מארוול המרכזי, היא הייתה נחושה בדעתה להשמיד אותו כדי לעצור את ההתנגשות בין היקום המרכזי ליקום אחר.
היא נעצרה על ידי האילומינטי ופיתחה רגשות תיעוב כלפי דוקטור סטריינג', לפני שנכלאה בנקרופוליס של ואקאנדה על ידי הפנתר השחור.
היא שוחררה והפכה לבעלת ברית של האילומינטי.
היא הצטרפה לקאבאל של נאמור, ונהרגה בפיצוץ אנטי חומר.
הם התגלו בחיים, אך לא יכלו לחזור ליקום מארוול ונאלצו לסגת ליקום האולטימייט.
ברבורי פרא (בשמו המלא: ברבורי פרא: סיפורן של שלוש בנות סין הוא רומן אוטוביוגרפי היסטורי של הסופרת הבריטית ממוצא סיני, רונג ג'אנג.
הספר פורסם לראשונה בלונדון ב-1991 ומאז תורגם ל-37 שפות, ונמכר בלמעלה מ-13 מיליון עותקים.
בעברית יצא הספר ב-1994 בהוצאת ספריית מעריב, בתרגומו של יואב הלוי.
הוא זכה ב-1992 בפרס NCR לספרות וב-1993 בפרס "ספר השנה הבריטי" .
הספר מתאר את קורות חייהן של שלוש נשים: המחברת רונג ג'אנג, אמה באו צ'ין, וסבתה שנולדה בתקופה שבה לא הוענק שם פרטי לנשים, ולימים נקראה יו פאנג.
את חייה של המחברת בשנות ה-70 וה-80 של המאה ה-20, ודרכם, את מערכת החינוך הסינית בתקופות שונות תחת המשטר הקומוניסטי.
את עריקתה למערב, כשהתאפשר לה לצאת ללימודים באנגליה.
ברבור שר (שם מדעי: Cygnus cygnus) הוא מין של ברבור, שמצוי בחצי הכדור הצפוני והוא הציפור הלאומית של פינלנד.
מין זה של ברבור ידוע בעיקר בשל קולות השריקה שהוא מפיק, ועל שמן הוא קרוי.
בתי הגידול המועדפים עליו הם ביצות, מקווי מים רדודים כמו אגמים ובריכות, אף שניתן למצוא אותו גם בנהרות בעלי זרם חלש.
הברבור צמחוני, וניזון מצמחים מימיים, דשא, בלוטים, תפוחי אדמה ודגנים.
באביב ובקיץ לעיתים יש לבוגרים כתמים צהובים על צווארם וראשם, שבאים מהמים העשירים בברזל שבהם הברבורים שוחים.
כל גופם של הברבורים מלבד המקור לבן; המקור צהוב בחלקו הקרוב אל הראש ושחור לקראת הקצה, והרגליים ורדרדות-חומות.
לברבורים צעירים יש פלומה אפרפרה-חומה, בטן לבנה וצוואר וראש כהים, ונוצותיהם מתחלפות ל"לבוש בוגר" בגיל שנתיים.
הברבור מגיע לבגרות מינית בגיל 4, ותוחלת החיים שלו עומדת על כ-26 שנים.
הברבורים מאוד חברתיים מחוץ לעונת הרבייה, והם נצפים לעיתים קרובות בלהקות של כ-300 פרטים באזורי האכילה שלהם.
אמנם ישנה אוכלוסייה יציבה של ברבורים באיסלנד, אך רוב ככל הברבורים השרים נודדים.
עונת הרבייה נמשכת בין סוף אפריל לתחילת מאי.
בתצוגות החיזור הזכר והנקבה פורשים הכנפיים עד לחצי, זוקפים ומכופפים את צווארם לחלופין, וקוראים.
הקן מוקם ליד מקור מים על תל, שבנוי מחומרים צמחיים.
הנקבה מטילה 4–5 ביצים, ודוגרת עליהן במשך 45 ימים; הזכר, בינתיים, שומר על האזור שמסביב לקן.
הגוזלים פורחים לאחר שלושה חודשים, ויכולים לעוף חודש או חודשיים לאחר מכן.
ברבור מחצצר (שם מדעי: Cygnus buccinator) הוא מין של ברבור, שמצוי באמריקה הצפונית.
זהו מין העוף הכבד ביותר שמצוי באופן טבעי ביבשת זו.
הברבור המחצצר קרוב מאוד לברבור השר, ושניהם לעיתים אף נחשבים לעיתים כמין אחד.
זהו מין הברבור הגדול ביותר.
אורכו כ-138 עד 165 ס"מ, אף שלעיתים זכרים מגיעים לאורכים שעולים על 180 ס"מ.
כל גופו לבן, מלבד מקורו השחור ורגליו האפורות-ורדרדות.
הגוזלים נולדים עם פלומת נוצות אפורה, שמשתנה ללבנה בגיל שנה.
בדומה לברבור השר, הברבור המחצצר שוחה בדרך כלל עם צוואר זקור.
הברבור המחצצר מצוי בקנדה, אלסקה ובצפון ארצות הברית, בעוד האוכלוסייה הגדולה ביותר של זוגות מקננים נמצאת באלסקה.
בעונת הרבייה הברבור מצוי בבריכות רדודות, אגמים שקטים וביצות של מים מתוקים; והוא חורף באגמים, מעיינות, מאגרים ונהרות שזרמם איטי.
הברבור המחצצר מעדיף מקומות קינון שבהם יש שטח גדול מספיק של מים כדי שיוכל להמריא ממנו לאוויר, מים רדודים ובלתי-מזוהמים, ומעט ככל האפשר הפרעות שמקורן בבני אדם.
הברבור נודד בחורף לדרום קנדה ולחלק המזרחי של צפון-מערב ארצות הברית, בלהקות גדולות שצורתן V.
ברבור שחור-צוואר (שם מדעי: Cygnus melancoryphus) הוא מין של ברבור בעל צוואר שחור, והוא המין הגדול ביותר באמריקה הדרומית מסדרתו, אם כי הקטן ביותר בסוגו.
אורך הברבור הזכר 102–124 סנטימטרים ומשקלו 3.5–6.7 קילוגרם.
מוטת הכנפיים מגיעה ל-135–177 סנטימטרים והגוף לבן עם צוואר שחור, מקור אפור ובליטה בשרנית אדומה עליו ופס לבן מאחורי העין.
הרגליים ורודות והברבורונים אפורים ובעלי רגליים ומקורים שחורים.
הזכרים גדולים מעט יותר הנקבות.
הוא מזכיר מעט את קרובו ברבור שחור אך קטן ממנו ושקט הרבה יותר.
זהו הברבור הקטן ביותר בסוגו, אך הגדול ביותר באמריקה הדרומית, גדול גם מברבור קוסקורובה.
הוא מצוי בטבע בביצות, ביצות עשב, לגונות ואגמים בקצה הדרומי של אמריקה הדרומית, בעיקר בצ'ילה וארגנטינה.
הוא מצוי במערב צ'ילה, בחבל פטגוניה ובארץ האש ומדרים עד איי פוקלנד.
בחורף הוא נודד צפונה לפרגוואי ולדרום ברזיל.
הברבורים מתאספים גם בנהרות ליד הרי געש.
הברבורים חיים בזוגות במים ושולים חרקים, רכיכות, דגיגים וחומר צמחי.
כמו רוב הברבורים שני המינים מרכיבים את צאצאיהם על גבם בעודם שטים.
הברבור נפוץ ואיננו קרוב לסכנה בטבע.
ברבור קוסקורובה (שם מדעי: Coscoroba coscoroba) הוא מין ברבור ממשפחת הברווזיים, אך אינו שייך לסוג ברבור (כיוון שהוא בעל מאפיינים של ברווזי צדפות ושל אווזים אחרים) אלא לסוג יחידי, Coscoroba.
הוא מצוי בטבע בדרומה של אמריקה הדרומית בצ'ילה וארגנטינה באקלים ממוזג.
המין הקרוב אליו ביותר הוא אווז כף ברן (Cereopsis novaehollandiae) מאוסטרליה ושני המינים נראים כמו אבות הברבורים האמיתיים.
זהו ה"ברבור" היחיד שאינו שייך לסוג ברבור אלא לסוג עצמאי.
הוא גם הקטן שבברבורים, אך עדיין גדול ביותר למשפחתו.
הוא לבן לגמרי למעט המקור והרגליים הוורודים וקצות הכנפיים השחורים.
האפרוחים חומים צהובים ומזכירים אפרוחי אווז.
לברבור זה חסר גם הפס השחור ליד העין, שיש לברבורים אחרים.
תפוצת הברבור היא מדרום צ'ילה למרכז ארגנטינה ודרומה עד טיירה דל פואגו ועד איי פוקלנד.
עם זאת בחורפים הוא עף צפונה למרכז צ'ילה, צפון ארגנטינה, אורוגוואי ודרום מזרח ברזיל.
הם נפוצים בעיקר בביצות ואזורים מוצפים ומגיעים עד לפנטנל ולריו נגרו.
הם מצויים רוב הזמן במים ושולים חרקים קטנים, דגים קטנים וצמחייה מימית.
הזכרים עוזרים לגדל את הצעירים ומגוננים בתוקפנות רבה.
בטבע הם יכולים לחיות עד 20 שנה.
ברבי במפצח האגוזים הוא סרט אנימציה ממוחשבת משנת 2001. הוא הסרט הראשון בסדרת סרטי ברבי שנוצר באנימציה ממוחשבת.
עלילת הסרט עובדה על פי ספרו של א.ת.א.
הופמן, "מפצח האגוזים ומלך העכברים", ומוזיקה מהבלט "מפצח האגוזים" של צ'ייקובסקי.
הסיפור מתחיל בחברה של ברבי, קלי המתקשה לבצע ריקוד בלט ובעלת פחד במה.
ברבי מספרת לה סיפור כדי לעודד אותה.
הסיפור עוסק בילדה בשם קלרה הגרה עם סבתה דרוסלמאייר, סבא ואחיה הצעיר טומי.
בערב חג המולד דודתה אליזבת מבקרת אותה ונותנת לה במתנה מפצח אגוזים ואומרת לה שבתוכו נמצא הלב של הנסיך, בעוד קלרה ישנה, נכנסת רוח חיים במפצח האגוזים והוא יוצא לגרש את מלך העכברים המרושע שפלש לטרקלינה של קלרה.
קלרה מתעוררת ומסייעת למפצח האגוזים, אך כישוף מרושע שהוטל עליה על ידי מלך העכברים גורם לגופה להצטמק.
בסוף הסרט עלילת הסיפור חוזרת להתמקד בקלי והיא מבינה את החשיבות בכך שאסור לוותר ועליה להאמין בעצמה, והיא מבצעת את ריקוד בלט הפיות.
דמות מדבב/ת בגרסה העברית ברבי / קלרה גני תמיר מפצח האגוזים / הנסיך דרק דן שצברג אליזבת דרוסלמאייר / סבתא דרוסלמאייר / ינשופה גיתית שובל שלי תום דרויאן טומי דני אבידן רב-סרן מנתה אריק עשת המלך עכבר זהר סדן
ברבי באגם הברבורים הוא סרט אנימציה ממוחשבת משנת 2003. זהו הסרט השלישי בסדרת סרטי ברבי שנוצרו באנימציה ממוחשבת, והסרט השני שעובד על פי בלט של צ'ייקובסקי (הראשון הוא "ברבי במפצח האגוזים").
עלילת הסרט עובדה על פי הבלט "אגם הברבורים".
ברבי מספרת סיפור לאחותה, קלי, שחוששת לישון בלילה במחנה בפעם הראשונה.
הסיפור מתחיל כאשר אודט רוקדת במאפייה של אביה, ועוקבת אחר חד קרן אל תוך היער הקסום.
רוברט, המכשף הרע הופך את אודט לברבור.
מלכת הפיות מקלה על הכישוף, ומאפשרת לאודט להישאר בת אדם בלילות וברבור בימים.
דמות מדבב/ת בגרסה העברית ברבי / אודט / מלכה / אודיל גיתית שובל דניאל / כפרי דן שצברג לילה שגית שמיר איוון / אופה רון דרויאן רוברט מלאכי חזקיה
ברבטי טוקן (שם מדעי: Semnornithidae) הם משפחת עופות מסדרת הנקראים ובה סוג אחד - ברבט טוקני (Semnornis).
הברבטים חיים רק ביערות אמריקה הדרומית ובעלי מקור אפור מגודל המכוסה בנוצות דמויות שערות שפם בקצה, ראש כחול או צהוב ומוצק וגוף קטן וצבעוני.
אורכם הממוצע 20 ס"מ והם מזכירים טוקנים ננסיים וגם קרובי משפחה שלהם.
הם נפוצים בעיקר ביערות סבוכים וניזונים מפירות ומחרקים שהם תופסים.
הברבטים חיים בקבוצות ובעונת הקינון יכולים להיות 19 ציפורים בתוך קן גדול אחד.
כך הם גם ישנים בלילה והם משכימי קום בבוקר.
בסוג ברבט טוקני (Semnornis) חיים רק 2 מינים:
ברבטים אמריקאים (שם מדעי: Capitonidae) הם משפחת עופות מסדרת הנקראים הנפוצים באמריקה הדרומית ואמריקה המרכזית.
עופות אלה הקרובים לנקרים בעלי ראש גדול ביותר ומקור חזק ומעוקל בקצוות.
הם בעלי מסיכה שחורה סביב עיניהם.
הנוצות של הגוף צבעוניות והראשים בולטים.
עופות אלה בעלי רגליים קטנות ומפושקות לשניים, מה שעוזר להם לאחוז בענפים.
הם חיים בין העצים ביערות טרופיים וניזונים מחרקים ומפירות.
סוג Capito - בו 11 מינים.
סוג Eubucco - בו 4 מינים.
"ברבי" הוא פזמון בביצוע צמד הזמרים סטטיק ובן-אל תבורי שפורסם בנובמבר 2015. את המילים והלחן כתבו בן-אל תבורי, אוראל תבורי ולירז רוסו.
הפזמון זכה להצלחה רבה, והיה לפזמון הראשון של תבורי והשני של סטטיק שנכנס לפלייליסט של גלגלצ.
נכון לספטמבר 2025 לשיר יש למעלה מ-50 מיליון צפיות ביוטיוב, והוא אחד הסרטונים הישראליים הנצפים ביותר באתר.
אחרי הצלחת "#דוביגל", שיר בו השתתפו תבורי וסטטיק, פנו שני הזמרים למפיק המוזיקלי ג'ורדי שהפיק את השיר, בבקשה לשיר משותף נוסף.
השיר היה להצלחה גדולה ותחילת שיתוף פעולה פורה בין תבורי וסטטיק לפלג בתור מפיקם.
הפזמון זכה במקום 9 במצעד השנתי של גלגלצ לשנת תשע"ו.
השיר הוא שיר אהבה שהזמר (תבורי) שר לאהובתו הבלתי מושגת.
בחלק ממילותיו השיר פונה אל המאזינים, והאהובה מוזכרת בו בגוף שלישי (למשל: "יש לה את אותו חיוך בכל תמונה"), ובחלק אחר האוהב פונה ישירות אל אהובתו (למשל: "את לא היחידה נו בחיאת תביני").
המאהב שר: "אני קורא לך ברבי את עונה לי קן".
ברבי היא בובת פלסטיק בדמות אישה צעירה ונאה וקן הוא בן זוגה של ברבי.
מילות השיר כוללות דימויים אחדים, לדוגמה, "אני טורף היא חלבית כמו תנובה" או "אבל היא כמו גברת יצחק תשובה".
החריזה בשיר אינה בתבנית אחידה בכל בתי השיר, ובחלק מהשורות אין חריזה.
השיר כתוב במשלב דיבורי שבו משולבות מילות סלנג רבות, למשל "אז וואלה מאמי סורי", "דאווינים" ו"בחייאת".
פעמים אחדות מופיעה בשיר השורה "יש לה את אותו חיוך בכל תמונה".
שורה זו כוללת שני צירופים שהעסיקו את חכמי הלשון.
יש הרואים את הצירוף "את אותו" כשגיאה של עודפות, אולם רוביק רוזנטל ציין שזו צורה לגיטימית, המופיעה כבר בתלמוד ירושלמי ובתוספתא.
הצירוף "יש לה את" נפסל על ידי אחדים ממתקני הלשון, שכן להבנתם בעברית המילה "יש" היא הנשוא, ומה שיש הוא הנושא, ואילו "את" באה לפני מושא ישיר בלבד, ולכן לשיטתם יש לומר, למשל, "יש לי הספר" ולא "יש לי את הספר".
יעל רשף מצאה תיעוד הן לקיומו של מבנה זה והן לפסילתו על ידי מתקני הלשון כבר ב-1911; ללשון הכתובה הנורמטיבית נכנס הביטוי כנראה רק בשנות ה-60.
רועי בן מנחם, ראש תחום עבודת רחוב בעמותת עלם, טען כי הפזמון החוזר בשיר, "זה ברור שהיא עונה לי כן", מזלזל במין הנשי וכי על הבנות להבין כי אין הן נדרשות לענות "כן".
בכתבה באתר "דבר ראשון" טענה גל סלע, מחנכת וחברה בתנועת דרור ישראל, כי השיר מציג מסר סקסיסטי, שמשמעותו - תפקיד האישה לומר "כן", אם רק יחזור הגבר על מעשיו מספיק.
גם באתר ynet נטען שהשיר מציג סקסיזם.
סרטי ברבי הם סרטים המבוססים על בובת האופנה ברבי המיוצרת על ידי "מאטל", חברת צעצועים אמריקאית.
ברבי מופיעה בסדרות ובסרטים קצרים החל משנת 1987, אך סדרת הסרטים החלה באופן רשמי בשנת 2001 עם יציאת הסרט "ברבי במפצח האגוזים".
חוקרים מצאו שסרטי ברבי שונים מסרטי נסיכות דיסני בכך שברבי מככבת שם כגיבורה, יש שטענו שאחת המטרות של מאטל בסרטים אלו היא תיקון תדמיתם עקב ביקורות פמיניסטיות רבות שהופנו כלפי מותג הברבי.
הפופולריות של בובת הברבי החלה לדעוך בשנות התשעים, ולכן בתחילת שנות ה-2000 חברת MGA החלה לייצר ולשווק את בובת הבראץ שנתפסה כמתחרה ברבי, בניגוד לברבי הבוגרת והנשית לבובת הבראץ מראה יותר נערי.
בהתחלה חברת "מאטל" העלתה רעיון של להקטין את שדיה של בובת ברבי, על מנת לשפר את תדמיתה.
הרעיון לשינוי הבובה ירד לבסוף, בטענה שעקביות היא אחת הסיבות להצלחת הבובה.
דבר זה הוביל ליצירת סרטי ברבי, שהרעיון המקורי שעמד מאחוריהם הוא להציג את ברבי כדמות נסיכה מהאגדות, ומאוחר יותר התרחבו לעולמות שונים של פנטזיה ואופנה.
יתרונותיהם של הסרטים הוא שיווק מחדש של ברבי והוצאת בובה נפרדת לכל סרט.
בנוסף לסדרת הסרטים, דמותה של ברבי הופיעה במספר סרטים נוספים.
ברבי בבית החלומות היא סדרת רשת אמריקאית-קנדית בהנפשה ממוחשבת מסוגת קומדיה.
הסדרה מבוססת על בובת הפלסטיק "ברבי" המיוצרת על ידי חברת הצעצועים האמריקאית "מאטל".
הסדרה נוצרה על ידי דייוויד ווייבה והופקה על ידי "Arc Productions", "Resnick Interactive Group" ו"מאטל".
הסדרה היא גרסה בדיונית לעיר מאליבו שבארצות הברית, בה כל תושביה הם בובות המתנהגות כמו בני אדם, למרות שיש מספר פעמים שהם מתנהגים כמו בובות.
הסדרה מתמקדת בחייה של ברבי, חבריה, אחיותיה וחיות המחמד שלה.
הסדרה שודרה לראשונה ביוטיוב החל מה-20 בינואר 2012 עד ה-27 בנובמבר 2015. בישראל הסדרה שודרה בדיבוב לעברית בערוץ היוטיוב של ברבי ובערוץ הילדים החל משנת 2013 עד שנת 2015. כיום הסדרה זמינה ביוטיוב, באתר הרשמי של ברבי ובאתר נטפליקס.
לסדרה יש 7 עונות ו-75 פרקים באורך 3–7 דקות (ישנם פרקי ספיישל באורך 11–25 דקות).
בשנת 2018 יצאה לסדרה סדרת אתחול בשם "ברבי: הרפתקאות בבית החלומות", הסדרה דובבה לעברית ושודרה בנטפליקס ולאחר מכן בערוץ KidZ.
הסדרה מתרחשת בגרסה בדיונית לעיר מאליבו שבארצות הברית, בה כל תושביה הם בובות המתנהגות כמו בני אדם, למרות שיש מספר פעמים שהם מתנהגים גם כמו בובות.
הסדרה מתקדמת בחייה של ברבי, חבריה, אחיותיה וחיות המחמד שלה.
הסדרה היא בסגנון תוכנית מציאות ורואים בה וידויים של הדמויות מאחורי הקלעים.
בסדרה יש הומור על פלסטיק, ויש הרבה פניות, סאטירות ופרודיות עצמאיות לקו הבובות של ברבי.
ברבי – הדמות הראשית של הסדרה.
חיה באחוזה בשם "בית החלומות" עם חיות המחמד שלה ועם אחיותיה סקיפר, צ'לסי וסטייסי.
ברבי היא סמל אופנה ויש לה מעל 135 קריירות שונות.
למרות שהיא מפורסמת, היא ידידותית צנועה וטובת לב.
ברבי היא בת זוגו של קן.
קן – קן הוא בן זוגה של ברבי.
הוא שואף להיות החבר המושלם והוא תמיד נמצא כאשר ברבי צריכה אותו.
הוא ממציא מכונות וגאדג'טים מתקדמים שדרך כלל גורמים לצרות.
סקיפר – האחות הבכורה מבין האחיות הקטנות של ברבי.
סטייסי – האחות האמצעית מבין האחיות הקטנות של ברבי.
צ'לסי – האחות הצעירה מבין האחיות הקטנות של ברבי.
תרזה – אחת מחברותיה הטובות של ברבי, אשר מתגוררת ליד בית החלומות.
היא מאוד פטפטנית, אבל היא גם מאוד מסוחררת ולעיתים קרובות עושה מעשיים טיפשיים.
ניקי – אחת מחברותיה הטובות של ברבי.
היא מנהלת בלוג אופנה ואוהבת לצלם.
היא יצירתית, כנה ושומרת על חבריה.
ראקל – המתחרה הקנאית של ברבי.
היא חיה אורח חיים יוקרתי, בניסיון להחליף את ברבי.
היא עושה דברים רבים בשביל לחסל את ברבי, דבר שלא עובד לה.
ראיין – אחיה התאום של ראקל, ומוזיקאי.
הוא מאוהב בברבי, והוא כותב לה שירים ועושה למענה דברים בשביל להרשים אותה.
מידג' – חברתה הטובה ביותר של ברבי מהעיר הולדתה.
היא וברבי איבדו קשר כאשר ברבי עברה למאליבו.
לפני המהפך שלה, היא הופיעה בצבעים שחור לבן, התלבשה בסגנון וינטג' ודיברה בסלנג של שנות ה-60. היא מוזרה, חכמה ואוהבת אומנות.
סאמר – אחת מחברותיה הטובות של ברבי.
בחורה מהנה ואנרגטית אשר אוהבת ספורט ומשחקים.
גרייס – אחת מחברותיה הטובות של ברבי ותושבת חדשה במאליבו.
היא מאוד חכמה ומתעניינת במדע.
שוטר הקניון – שוטר קפדני ולפעמים כועס אשר נמצא בקניון מאליבו ודואג שהתנהגו לפי החוקים.
ארון – רובוט המתגורר ומנהל את הארון של ברבי.
הרובוט נבנה על ידי קן, ויש לו צד רע.
בעברית במאי הדיבוב של הסדרה היה דן שצברג ומפיקת הדיבוב הייתה יעל אללוף.
שם הדמותמדבב/ת באנגליתמדבב/ת בעבריתברביקייט היגינסמאיה מיטלפונקטקןשון הנקינסוןלירון לבסקיפרפאולה בודןעדן גמליאלסטייסיפאולה בודןליאנה עיוןצ'לסילאורה ג'רולורה שופובתרזהקייטי קראוןטליה ברקאיניקינאקיה בוריסמאי יעקובסוןראקלהווילנד סטילוולנעמה אוזןראייןצ'ארלי בודןמיכאל עינבמידג'אשלין ניקול סליךספיר דרמוןסאמרטארה סנדסלורן סבירגרייסליליאן סופיהרונה בקרמןארוןטוד רזניקמיכאל עינבדמויות שונותדן שצברגדמויות שונותעינת אזולאי
ב-1 בנובמבר 2013, יצא משחק וידאו אשר מבוסס על הסדרה בשם "Barbie: Dreamhouse Party" (בתרגום חופשי לעברית: "ברבי: מסיבה בבית החלומות").
המשחק נוצר על ידי אנדרו טאן מחברת "Torus Games".
ברבורופליים (שם מדעי: Barbourofelidae) היא משפחה של טורפים נכחדים מתת-סדרת דמויי חתול שדמו במראם לחתולים שנחרבים גדולים ובעבר היו חלק ממשפחת החתוליים.
הם חיו באפריקה, אירואסיה ואמריקה הצפונית במשך תקופת המיוקן ומילאו את הגומחות של הטורפים הגדולים כמו האריות והטיגריסים של ימינו.
משפחה זו התפתחה מבני משפחת הנימרווידיים הקטנים יותר אך דומים לברבורופליים.
המאפיין העיקרי שלהם היא שהם היו בעלי ניבי חרב גדולים והיו גם בעלי נדנים בלסתם התחתונה לשיניים אלה.
הם השתמשו בהם כדי להרוג את טרפם שכלל מיני פרסתנים.
הגדול שבבני המשפחה הוא הברבורופליס (Barbourofelis) שהגיע לגודל 400 ק"ג והיה בעל הניבים הארוכים מכל הטורפים לאחר הסמילודון.
ברבורופליס (שם מדעי: Barbourofelis) הוא סוג של טורף דמויי חתול נכחד ממשפחת הברבורופליים (בעבר שויך למשפחת הנימרווידיים) אשר חי בצפון אמריקה מסוף המיוקן, לפני כ-13.6-5.3 מיליון שנה מזמננו.
מאובניו הוגדרו ב-1970 בידי החוקר ברטרנד שולץ.
הברבורופליס היה טורף גדול הקרוב מעט לחתוליים והגיע לגודל של אריה במינים הגדולים (כ-300 ק"ג), בעוד המינים הקטנים ביותר הגיעו למשקל 60 ק"ג.
הוא דמה לחתול בעל פנים גדולות עם ניבי חרב מגודלות ו"נדנים" בלחייו עבורם.
גובהו בכתפיו הגיע ל-90 ס"מ והוא היה חסון מאוד והשתמש בכוח כתפיו ובטפריו כדי להפיל טרף גדול ארצה ולהרוג אותו בנעיצת הניבים הגדולות לעורו.
טכניקת הציד שלו דמתה מאוד לזו של הסמילודון.
הברבורופליס היה טורף-העל בערבות הרחבות, או הפרריות, של אמריקה הצפונית, בהם רעו מינים שונים של גמליים, סוסיים קדומים, כליקותריים וקרנפיים קטנים ונמוכים.
באזור חיו גם טורפים אחרים כמו הדוב אגריותריום (Agriotherium), הכלב אפיסיון, ההאינדון וכמה חתולים שנחרבים.
ברבי: הרפתקאות בבית החלומות היא סדרת הנפשה ממוחשבת קנדית-אמריקאית, המבוססת על בובת הפלסטיק "ברבי" המיוצרת על ידי חברת הצעצועים האמריקאית "מאטל", היא משמשת כאתחול לסדרה "ברבי בבית החלומות".
הסדרה הוכרזה לראשונה באוקטובר 2016, כאשר נאמר שהיא פותחה לבקשת המעריצים שרצו ללמוד עוד על האופי של ברבי, משפחתה וחבריה.
כריסטופר קינאן, מפיק בכיר באותה תקופה ב-Mattel Creations, אמר שהסדרה היא סדרת קומדיה המכוונת לילדים בגילאי 6 עד 11. הסדרה עוקבת אחר ברבי, משפחתה וחבריה, אשר בכל פרק עוברים הרפתקה חדשה ומצחיקה.
ב-17 בספטמבר 2017, שודר בקנדה סרט טלוויזיוני בשם "ברבי וקסם הדולפינים", אשר משמש כפיילוט וספיישל של הסדרה, וכסרט ה-36 בסדרת סרטי ברבי.
יום למחרת, ב-18 בספטמבר 2017, הסרט הופץ בנטפליקס ארצות הברית.
לאחר מכן, ב-3 במאי 2018, הופצה העונה הראשונה של הסדרה בנטפליקס.
העונה השנייה של הסדרה הופצה ב-12 בספטמבר 2018, השלישית הופצה ב-14 בפברואר 2019, הרביעית הופצה ב-1 בנובמבר 2019, והחמישית והאחרונה הופצה ב-21 במרץ 2020. ב-1 בספטמבר 2020 הופץ הסרט "ברבי: הרפתקת הנסיכה", אשר מבוסס על הסדרה ומשמש כסרט ה-37 בסדרת סרטי ברבי.
ב-16 באפריל 2021 הופץ סרט נוסף שמבוסס על הסדרה בשם "ברבי וצ'לסי ויום ההולדת האבוד", אשר משמש כסרט ה-38 בסדרת סרטי ברבי.
ב-1 בספטמבר 2021 יצא סרט נוסף שמבוסס על הסדרה בשם "ברבי: עיר גדולה, חלומות גדולים".
בישראל הסדרה משודרת בדיבוב לעברית בערוץ KidZ, כאשר הדיבוב העברי נעשה באולפני דאבי דאב, בביומה של מאיה מיטלפונקט, והפקתה של ענבר שטגר עזרא.
שלוש העונות הראשונות של הסדרה שודרו כעונה אחת, החל מ-11 באפריל 2019 עד 23 במאי באותה שנה, כאשר בסוף השבוע הראשון של השידור, ב-19 באפריל 2019, שודר הסרט "ברבי וקסם הדולפינים".
עונות ארבע וחמש של הסדרה שודרו כעונה אחת, החל מ-31 במרץ 2020 עד 12 במאי באותה שנה.
באוגוסט 2021 שודרו הסרטים "ברבי: הרפתקת הנסיכה" ו"ברבי וצ'לסי ויום ההולדת האבוד" בערוץ ג'וניור, וב-24 בדצמבר של אותה שנה שודר הסרט "ברבי: עיר גדולה, חלומות גדולים".
לסדרה הופקו 5 עונות ו-52 פרקים באורך 22 דקות.
הופקו בהשראתה ספיישלים, סרטים, ומרצ'נדייזינג הכולל, בין היתר, בובות, ספרי קריאה ופרטי לבוש.
שפת המקור של הסדרה היא אנגלית (הסדרה דובבה לשפות נוספות, ביניהן עברית, צרפתית ואיטלקית).
בפברואר 2022 הוכרז שלסדרה תופק סדרת המשך בשם "ברבי: הכי טוב בשתיים", אשר עלילתה מתרחשת לאחר אירועי הסרט "ברבי: עיר גדולה, חלומות גדולים".
סדרת ההמשך עלתה לשידור ב-8 באפריל 2022.
כל פרק בסדרה בנוי כבלוג של ברבי, בו היא מדברת אל הצופים ומספרת על ההרפתקאות השונות והמצחיקות שלה, משפחתה, וחבריה, בבית החלומות החדש והמשוכלל אליו עברו.
סקיפר – אחת משלוש האחיות של ברבי.
סטייסי – אחת משלוש האחיות של ברבי.
צ'לסי – אחת משלוש האחיות של ברבי, כאשר היא הקטנה ביותר.
ג'ורג' רוברטס – אבא של ברבי.
צלם סרטים תיעודיים ואוסף עתיקות.
מרגרט רוברטס – אמא של ברבי.
ניקי – חברה של ברבי.
תרזה – חברה של ברבי.
רנה – חברה של ברבי.
דייזי – חברה של ברבי.
קן – החבר הטוב ביותר של ברבי.
פופי ררדון – שכנה של משפחתה של ברבי.
וויטקר ררדון – בעלה של פופי.
טריי ררדון – הבן היחיד של וויטקר ופופי.
הדיבוב העברי בוים על ידי מאיה מיטלפונקט, והופק על ידי ענבר שטגר עזרא, באולפני דאבי דאב.
שם הדמותמדבב/ת באנגליתמדבב/ת בעבריתברביאמריקה יאנגאלי מור (שירה)מאיה מיטלפונקטסקיפרקירסטן דייגל סריסטייסיקסנדרה לי מוריסמאיה לבניצ'לסיקאסידי נאברבר סביר (2019)לורן סביר (2020)ג'ורג' רוברטסגרג צ'וןגלעד קלטרוויטקר ררדוןג'וני יאנג בושמרגרט רוברטסליסה פוסוןמונה מורפופי ררדוןתרזהכריסטינה מיליציהאלונה אלכסנדרדייזיאמה אדל גלבויןניקידסירא ווייטפילדאלעד סמוכהרנהסטפני שהקןריטש ראג'אןרועי ניבטריי ררדוןאימון ברנאןיואב צוקרתמיקירסטן דייסיון תם (2019)ג'ונירומיין ג'ונסון
מספר הפרק בסדרה מספר הפרק בעונה שם הפרק תקופת שידור מקורית תקופת שידור בישראל 11ברוכים הבאים לבית החלומות!3 במאי 201811 באפריל 201922המועדון רמיקס14 באפריל 201933לא קאפקייק של אף אחד15 באפריל 201944הרפתקה של פעם16 באפריל 201955בייביסיטר לבייביסיטר17 באפריל 201966יוצאים לטיול18 באפריל 201977עוגה מושלמת21 באפריל 201988פיית הגגות22 באפריל 2019
מספר הפרק בסדרה מספר הפרק בעונהשם הפרקתקופת שידור מקורית תקופת שידור בישראל 91קשה לשחרר12 בספטמבר 201823 באפריל 2019102החיים הם חלום24 באפריל 2019113טריי והסוסה25 באפריל 2019124מעשה בגורים28 באפריל 2019135לתת לזה זמן29 באפריל 2019146טורניר למען גורים30 באפריל 2019157קשה לבקש עזרה5 במאי 2019168יום בחוף הים6 במאי 2019
ברבור ענק (שם מדעי: Cygnus falconeri) הוא מין נכחד של ברבור אשר חי באמצע תקופת הפליסטוקן באיים סיציליה ומלטה שבים התיכון.
ייתכן שברבור זה הגיע גם לתקופת ההולוקן.
ברבור זה היה גדול הברבורים בעולם, תופעה שקרתה עקב ענקיות איים.
הוא נחקר ב-1865 בידי החוקר ויליאם קיטצ'ן פארקר.
הברבור הענק מוערך שהגיע לאורך 190–210 ס"מ עם כנפיו הפרושות והוא דמה מעט לברבור מצוי - גדול האווזאים המודרניים, אשר נחשב לקרוב אליו ביותר.
הברבור הנכחד אולי היה חסר יכולת תעופה עקב גודלו והוא חי לצידם של מיני פילים ננסיים מהמין פליאולוקסודון פלקונרי.
הברבור היה גבוה מהם בהרבה, אם כי לא בטוח ששקל יותר מהם ובכל זאת היה יכול להתחרות איתם על מזון.
לא ברור מתי נכחד אך זה היה כנראה לקראת ההולוקן.
הברבור נכחד עם שינויי אקלים רחבים או עקב הגעת האדם ויצורים טורפים לאיים.
הברבור הלא-מעופף נכחד בקלות בקרב שהתחולל נגדו, בדומה לפילים הננסיים מהאיים.
המאובנים של ברבור זה נמצאים כיום במערת אר דאלם שסמוכה לעיר בירזבוג'ה בדרום מלטה.
ברבי בארץ הפיות הוא סרט הנפשה ממוחשבת קנדי-אמריקאי, מסוגת פנטזיה והרפתקאות, אשר מבוסס על בובת הפלסטיק "ברבי" המיוצרת על ידי חברת הצעצועים האמריקאית "מאטל".
הסרט, המשמש כסרט החמישי בסדרת סרטי ברבי, בוים על ידי וולטר פ.
מרטישיוס וויליאם לאו, נכתב על ידי אליז אלן ודיאן דון, והופק על ידי Mainframe Entertainment ו-Mattel Entertainment.
הסרט הופץ ברחבי העולם להקרנה ביתית, כאשר הוא הופץ בארצות הברית על ידי Lions Gate Home Entertainment ב-8 במרץ 2005. בישראל הסרט הופץ על גבי DVD בדיבוב עברי בשנת 2005. אורך הסרט הוא כ-71 דקות.
סרט זה הוא הסרט הראשון בסדרת הסרטים שבעל עלילה מקורית, כאשר כמו לקודמיו הופק לו קו של צעצועים, בובות ומוצרים שהופצו יחד איתו.
בהשראת הסרט הופק מחזמר, כמו כן יצאו לו שני סרטי המשך, "ברבי מרמדיה: בת הים" ו"ברבי: קסם הקשת בענן", ושני סרטי ספין אוף, "ברבי מריפוסה וחברותיה פיות הפרפרים" ו"ברבי מריפוסה ונסיכת הפיות".
הסרט מתרחש בארץ הפיות, ארץ מעבר לקשת בה חיה אלינה, פיית פרחים יפהפייה שרוצה כנפיים משל עצמה.
אלינה גרה בפרח גדול באחו הקסום יחד עם בייבל, אבקן משונה ומקסים.
בבוקר אחד, אלינה מתעוררת ומגלה שבית הפרח שלה חולה, וחברותיה הפיות אינן יכולות לעוף.
בעזרת אומץ היא יוצאת למסע הצלה מופלא בשביל למצוא את הפייה השומרת שיכולה לעזור לה, אזורה.
במהלך המסע אלינה פוגשת אנשים חדשים שבוחנים את אומץ ליבה, ומלמדים אותה את הערך של חברות אמת.
אלינה – הדמות הראשית בסרט.
הפיות בארץ הפיות צוחקות עליה מפני שאין לה כנפיים.
ביבל – האבקן המשונה והמקסים של אלינה.
יקינטונת (נקראת בדיבוב המקורי "דנדלין") – החברה הטובה ביותר של אלינה.
טופז – אחת משבע הפיות השומרות.
רובי – אחד משבע הפיות השומרות.
אזורה – אחת משבע הפיות השומרות.
נותנת לאלינה את השרשרת שלה לפני שנתפסה.
יו – פרפר ענק שעוזר לאלינה בחיפושים שלה.
לברנה – האנטגוניסט של הסרט.
הנסיך נלור (נקרא בדיבוב המקורי "נאלו") – נסיך בן ים.
הקיסרית – המלכה של ארץ הפיות.
דליה – פיה שעוזרת לאלינה בחיפושים שלה.
הדיבוב העברי בוים על ידי דן שצברג, והופק על ידי רעות סמדר.
שם הדמותמדבב/ת באנגליתמדבב/ת בעבריתאלינהקלי שרידןגיתית שובללברנהקתלין בראזורהונוס טרצושגית שמירדליהצ'יארה זאניענבל לוריטופזטבית'ה סנט ג'רמייןעדי טופוליקינטונתתות דרויאןיומארק אוליברגדי לויהקיסריתננסי סורלנטע שחרהנסיך נלוראלסנדרו ג'וליאניאסף אבידןרוביסקוט מק'נילאמיר איבגיטרולים שמחיםלי טוקארפנגוסדן שצברגביבללי טוקאר
בנוסף דיבבו בדיבוב עברי דפנה קידר ואורה פריימן פיות, וזהר סדן שומר.
מחזמר המבוסס על הסרט בשם "Barbie Live!
in Fairytopia" הופק לבמות ועלה לראשונה ב-28 במרץ 2006 ב-Pullo Center.
המחזמר, שאורכו כ-30 דקות, כולל שירים וריקודים מקוריים, כאשר הוא בוים על ידי אריק ד.
שפר, ומככבת בו ארין אליזבת קורס בתור אלינה.
ברבי: פגסוס וקסם הסוס המעופף הוא סרט הנפשה ממוחשבת קנדי-אמריקאי, מסוגת פנטזיה, רומנטיקה והרפתקאות, אשר מבוסס על בובת הפלסטיק "ברבי" המיוצרת על ידי חברת הצעצועים האמריקאית "מאטל".
הסרט, המשמש כסרט השישי בסדרת סרטי ברבי, בוים על ידי גרג ריצ'רדסון, נכתב על ידי אלנה לסר וקליף רובי, והופק על ידי Rainmaker Studios ו-Mattel Entertainment.
הסרט הופץ ברחבי העולם להקרנה ביתית, כאשר הוא הופץ בקנדה על ידי סרטי יוניברסל ב-11 בספטמבר 2005 ובארצות הברית על ידי Lions Gate Home Entertainment ב-20 בספטמבר 2005. בישראל הסרט הופץ על גבי DVD בדיבוב עברי ורוסי בשנת 2005. אורך הסרט הוא כ-85 דקות.
בשביל לשווק את הסרט יצא לו קו צעצועים שכלל את הנסיכה אניקה, איידן (שנקרא על הקופסה שלו "הנסיך איידן"), ריילה מלכת העננים והנסיכה בריטה.
כמו כן, סרט זה הוא הסרט היחידי בסדרת הסרטים שהופץ בגרסה תלת־ממדית, כאשר צורף במארז שלו ארבעה משקפי תלת־ממד.
הסרט עוקב אחר הנסיכה אניקה, נסיכה שבורחת מהאחוזה של המכשף הרשע שהטיל קללה על הממלכה והפך את כולם לאבן.
בשביל להילחם בקללת המכשף, הנסיכה אניקה חוברת לסוס הקסום והמכונף, פגסוס, אשר בהמשך יתגלה כאחותה הגדולה האבודה, בריטה.
בסרט רואים איך בעזרת אומץ וגבורה, השתיים מצילות את משפחתן ואת הממלכה.
הנסיכה אניקה – נערה בת 16 שאוהבת להחליק על הקרח.
הנסיכה בריטה – אחותה הגדולה אניקה.
ווינלוק הפך אותה לסוס קסום ומכונף מפני שלא הסכימה להינשא לו.
ווינלוק – מכשף, התחתן שלוש פעמים.
כשהוא מחפש את הנערה היפה ביותר עלי אדמות, הוא מוצא שאניקה היא האדם הנכון עבורו כדי להינשא.
הוא קיבל כסף מאביו אבל הוא איבד אותו בהימורים.
לפני שפגש את אניקה, הוא התחבא ביער.
בזכות דבריה של אניקה על הזדמנות שנייה הוא עזר לה, ולבסוף התחתן איתה.
שיוור – דובת קוטב שמכירה את אניקה.
ריילה מלכת העננים – שליטת ממלכת העננים, שם התחבאה בריטה לאחר שהפכה לסוס.
ורדי, סומק ולילך – שלוש ילדות קטנות שצובעות את העננים לאחר השקיעה.
ורדי עושה את העננים ורודים, סומק עושה את העננים צהובים, ולילך עושה את העננים סגולים.
רולי הענק – ענק ירוק, כמעט עשה מאניקה ומשיוור תבשיל.
הסרט בוים לעברית על ידי דן שצברג, והופק על ידי רעות סמדר.
שם הדמותמדבב/ת באנגליתמדבב/ת בעבריתהנסיכה אניקהקלי שרידןגיתית שובלהנסיכה בריטהלאלניה לינדביירגיונת דרומלביץ'איידןמארק הילדרת'דן שצברגפריסבריאן דראמונדמלכהקתלין ברעדי טופולמלךראס רוברטסשאולי הלויאריקקתלין בראגם שצברגורדישנטל סטרנדמילי עשתסומקג'סיקה אמליאבישג שצברגלילךאנדראה ליבמןנעם עשתריילה מלכת הענניםקתלין ברשגית שמיררולי הענקג'ון דסנטיסרון דרויאןווינלוקקולין מרדוקאבי כהןאבא של איידןבריאן דראמונדשיוורקתלין בר
המוזיקה לסרט הולחנה על ידי ארני רות', כאשר המוזיקה התזמורתית שלו היא מתוך הסימפוניה של יוזף היידן ומתוך הסימפוניה השישית של בטהובן.
שיר הנושא של הסרט, "Hope Has Wings", בוצע על ידי הזמרת והשחקנית ברי לארסון, כאשר הקליפ שלו צורף כבונוס למהדורות ה-DVD של הסרט.
ברבי דרימטופיה היא סדרת טלוויזיה אמריקאית מונפשת לילדים, מסוגת פנטזיה וקומדיה, המבוססת על הזיכיון "ברבי דרימטופיה", זיכיון הלוקח חלק בסדרת הבובות "ברבי" שמיוצר על ידי מאטל.
הסדרה נוצרה על ידי ג'וליה פיסטור וסול אנדרו בלינקוף, בוימה על ידי ערן לזר, והופקה על ידי Mattel Creations, כאשר הנפשתה נעשתה באולפני סנובול בישראל.
הסדרה הופצה במקור החל מ-26 במאי 2017 עד 1 באפריל 2018 באתר "YouTube Kids", ולאחר מכן באתר "יוטיוב".
לאחר הפצתה באתרים, הסדרה החלה את שידוריה בטלוויזיה ב-24 בספטמבר 2018 בארצות הברית ברצועת "KidsClick" שבבעלות Sinclair Broadcast Group.
בישראל הסדרה שודרה בדיבוב עברי בערוץ הילדים החל מ-15 באוקטובר 2019 עד ה-21 בנובמבר באותה שנה.
לסדרה הופקה עונה אחת הכוללת 26 פרקים באורך 10 דקות.
הסדרה עוקבת אחר צ'לסי, ילדה עליזה ואחותה הצעירה של ברבי, אשר בכל פרק מגיעה לעולם הקסום של דרימטופיה, שם היא עוברת הרפתקאות לא שגרתיות, פוגשות יצורים קסומים ולומדת שיעור חשוב לחיים.
כשהדמויות נמצאות בעולם האמיתי ההנפשה היא ממוחשבת, ואילו שהן בדרימטופיה ההנפשה היא מסורותית.
צ'לסי – אחותה הקטנה של ברבי.
האני – כלבלבת המחמד של צ'לסי.
אוטו / הנסיך נוטו – השכן של צ'לסי, אשר מדמיינת אותו בדרימטופיה בתור "הנסיך נוטו".
תמיד חושב על עצמו ואז על אחרים.
ברבי – אחותה הגדולה של צ'לסי, אשר מדמיינת אותה בדרימטופיה בתור נסיכה.
שם הדמותמדבב/ת באנגליתמדבב/ת בעבריתצ'לסימאירה בלינקוףבר סבירברביאריקה לינדבקלורן סבירהאנילוסיאן דודג'אוטו / הנסיך נוטואדי צ'נדלרברק ברויטמןזואיולנטינה אקוסטהנופר אליהותרזהג'ני פילייסמיה אלוןג'ייסאיי.
בנוסף דיבבו בדיבוב העברי גילן שחף, טליה ברקאי, ערן מור, אלונה אלכסנדר, איתי סולומון, אורי ולצמן ויובל גרבש.
הסדרה הוכרזה לראשונה באוקטובר 2016, כאשר נאמר שיופקו לה 52 פרקים והיא תופץ בסתיו 2017. לבסוף הופקו לסדרה 26 פרקים, אשר החלו את הפצתם באביב 2017. הסדרה הופקה על ידי Mattel Creations האמריקאית, כאשר הנפשתה, הכוללת גם הנפשה ממוחשבת וגם הנפשה מסורותית, נעשתה באולפני סנובול הישראלים.
ברבורים בג'רוזלם ביץ' הוא ספר הפרוזה השישי פרי עטה של לילי פרי.
הספר ראה אור בשנת 2019 בהוצאת טוטם ספרים.
הוא בין 12 המועמדים לפרס ספיר, 2020.
הגיבורה הראשית של הרומן, הכלה לורט, היא מוזיקאית מבטיחה, הלומדת אופרה בברלין.
אביה של לורט הוא מנהל סניף בנק שמעל בכספיהן של שתי לקוחות קשישות ומבוססות.
בניסיון למנוע חקירה משטרתית, מציע לו מתווך את שירותיו של איש עסקים העוסק בהלוואות בשוק האפור.
איש העסקים (רפאל "הקוזאק") מעניק לו הלוואה לכיסוי המעילה ובתמורה משיג ממנו התחייבות שימסור לו את דירתו לו יתקשה לעמוד בתשלומים.
מנהל הסניף מתקשה להשיב את ההלוואה והמלווה מקשה עליו ומגיע לביתו כל פעם עם בכור אחר שלו.
שני הבנים מתאהבים בבתו של הלווה והמלווה מציע שבתו של המנהל תינשא לאחד מבניו ובתמורה יוותר לו על החוב.
הכלה מתלבטת, מוזיקאי גרמני בשם ברנארד שולץ מבקש את ידה ומעוניין שתקדיש עצמה למוזיקה.
אבי הכלה לוחץ עליה ולבסוף הכלה הקשורה לאביה נכנעת ומחליטה להתחתן עם בנו של המלווה.
אביו העשיר של החתן עורך חתונה מפוארת.
הסיפור מתרחש במהלך עשרים וארבע שעות - לפני, תוך כדי ואחרי טקס החתונה בירושלים.
הרומן מחולק לפרקים קצרים, כל פרק מונה דקות אחדות עד שעה-שעתיים וכולל סצנה וסיכום שירי.
הפרקים עוברים מהווה לעבר וחוזר חלילה.
בדומה לרומנים קודמים של המחברת, אופי הדמויות והעלילה אינו מוצג מראש, אלא אנו למדים אותו בהדרגה מתוך התפתחות העלילה והבנת עולמן הפנימי של הדמויות.
הדמויות כמעט שלא נקראות בשמותיהן, אלא בכינויין המשפחתי, תפקידן או מעמדן: "שלושת (האחים) הבכורים", "אם החתן", "אם הכלה" ו"האישה בשמלה האדומה".
הרומן מפגיש שתי משפחות, שכל אחת מהן מייצגת קבוצה אחרת בעם ישראל – משפחת החתן מוצאה מהרי הטטרה, מסורתית באורח חייה, ואילו משפחת הכלה היא גרמנית-אשכנזית הנמנית עם המעמד הבינוני.
לדעת פרופ' גבריאל מוקד, לילי פרי: " יותר מכל מספרת אחרת, עשויה להיחשב בצדק כמתייחסת בספריה למצב מעמדי־כלכלי בחברה הישראלית".
לדעת רן יגיל זהו הנועז מבין ספריה של פרי והיא עוברת בו מהפך מ"מִמְסַפֶּרֶת מודרניסטית לפוסט־מודרניסטית...
ייחודה של פרי הוא בהיותה סופרת של אִימְפְּרֶסְיָה, כותבת של אווירה.
אתה הולך שבי ומתאהב בגיבורות הראשיות שלה...
לא בגלל האופי שלהן ולא בגלל המצבים שאליהם הן נקלעות, אלא בגלל האווירה שנוצרת מתוך לשון הספר."
ירון אביטוב סבור כי: "פרי כותבת לא רק כפרוזאיקונית אלא גם כמשוררת, וסיומי הפרקים שלה הם פיוט.
היא יודעת לעשות סאלטות מרשימות עם השפה העברית."
פרופ' יצחק בן-מרדכי משווה את לשון הספר ליצירה מוזיקלית: "ייחודו של הספר של לילי פרי הוא בשני דברים עיקריים.
הדבר השני הוא התיזמור של כל שאר המאפיינים של הספר...
כי הספר ברבורים בג'רוזלם ביץ' הוא אכן כסימפוניה שמתוזמרת ביד אמן."
לילי פרי, בתוכנית 'שווה שיחה' עם אביבית לוזון, רדיו קול נתניה, 31 במרץ 2019.
קרן דותן, השאלון הקטן, עם לילי פרי, מחברת "ברבורים בג'רוזלם ביץ'", הוצאת טוטם, ישראל היום, 1 בספטמבר 2019
בלפור חקק, המסדרון, גיליון מס' 10, אוקטובר 2019.
הספר דורג במקום הראשון בטבלת המבקרים של העיתון הארץ, המבקר רן יגיל העניק לו את הציון 10, פורסם ב-1 בנובמבר 2019.
ברבי: אגדת אופנה הוא סרט הנפשה ממוחשבת משנת 2010, שלוקח חלק בסדרת סרטי ברבי.
ברבי מצטלמת לסרט הנסיכה והאפון ובמהלך הצילומים היא מטילה ספק בבחירותיו האמנותיות הביזאריות של הבמאי, כתוצאה מכך היא מפוטרת.
אחרי כן היא מקבלת שיחת טלפון מקן בה הוא נפרד ממנה.
על מנת לשכוח מן החוויות הלא נעימות שעברה היא נוסעת לחופשה בפריז בה היא מבקרת את דודה שלה מיליסנט, מעצבת אופנה מוערכת.
בינתיים חברותיה של ברבי, תרזה וגרייס, הולכות להתעמת עם קן ואז מסתבר שקן לא אמר לברבי בטלפון שהוא רוצה להיפרד ממנה ומה שנשמע היה הקלטה שהוקלטה על ידי יריבתה של ברבי, רקל.
קן מחליט לנסוע לפריז ולתקן את היחסים עם ברבי.
בפריז ברבי מגלה כי מיליסנט עומדת לפשוט רגל עקב ביקורת שלילית על עבודתה, אליס העוזרת של מיליסנט לוקחת את ברבי לעליית הגג בה נמצאים יצורים קסומים היכולים לעזור.
ברבורה סימנובה (בצ'כית: Barbora Seemanová; נולדה ב-1 באפריל 2000) היא שחיינית צ'כית, אלופת אירופה (בודפשט 2021) במשחה ל-200 מטר חופשי.
באולימפיאדת ריו דה ז'ניירו (2016) סיימה סימנובה במקום 31 במשחה ל-200 מטר חופשי בתוצאה של 2:00.26 דקות.
נוסף לכך, היא השתתפה במשחה שליחות 4x100 מטר מעורב, אך הרביעייה פסלה.
באולימפיאדת הנוער בואנוס איירס (2018) שנערכה בבואנוס איירס, ארגנטינה באוקטובר 2018 היא זכתה ב-3 מדליות, 2 זהב ו-1 ארד.
מדליות זהב במשחה ל-50 מטר חופשי בתוצאה של 25.14 שניות ובמשחה ל-100 מטר חופשי בשיא לאומי חדש של 54.19 שניות ומדליית ארד במשחה ל-200 מטר חופשי בתוצאה של 1:58.25 דקות.
באליפות העולם שנערכה בקוואנגג'ו, קוריאה הדרומית ביולי 2019 סיימה סימנובה במקום תשיעי במשחה ל-200 מטר חופשי בשיא לאומי חדש של 1:57.16 דקות, כבר בשלב המוקדמות היא קבעה שיא לאומי חדש של 1:57.32 דקות ובמקום 19 במשחה ל-100 מטר חופשי בתוצאה של 54.62 שניות.